钦定古今图书集成/明伦汇编/闺媛典/第354卷 > 《无题和李义山二首》杨基
## 钦定古今图书集成/明伦汇编/闺媛典/第354卷 > 《无题和李义山二首》杨基

才向瑶台觅旧踪，曙鸦啼断景阳锺。薄施朱粉妆偏
媚，倒插花枝态更浓。立近晚风迷蛱蝶，坐临秋水乱
芙蓉。多情莫恨蓬山远，只隔珠帘抵万重。

其二

细骨轻躯不耐风，春来帘幕怕朝东。人间玉宇三山
隔，天上银河一水通。眉晕浅颦横晓绿，脸销残缬腻
春红。冰弦莫奏《清商曲》，满地霜华泣翠蓬。